1ο Γυμνάσιο Αυλώνα

Αγαπητοί γονείς,

Το **ωράριο λειτουργίας** του σχολείου έχει διαφοροποιηθεί, ώστε να περιοριστεί η επαφή με τους μαθητές/τριες του Λυκείου. Αρχίζουμε λοιπόν στις **8.25** και σχολάμε **13.35** στο εξάωρο ή **14.15** στο επτάωρο.

Τα **δρομολόγια** Μήλεσι-Μαλακάσα-Αυλώνας και Ασπροχώρι-Αυλώνας θα πραγματοποιούνται κανονικά. Η ώρα αναχώρησης το πρωί παραμένει η ίδια και η ώρα αναχώρησης από το σχολείο το μεσημέρι είναι: Δευτέρα, Τρίτη, Πέμπτη: 13.40 και Τετάρτη, Παρασκευή: 14.15. Ο αριθμός των μαθητών/τριών-επβατών έχει μειωθεί, σύμφωνα με τα προβλεπόμενα, έτσι ώστε να μην κάθεται ο ένας δίπλα στον άλλο.

Όσον αφορά την **προσέλευση** των μαθητών:

* Καθημερινή προσέλευση των μαθητών των: Α3 και Β2.
* Τα υπόλοιπα τμήματα θα προσέλθουν σε 2 υποομάδες τη Δευτέρα 18 και Τρίτη 19. Θα ακολουθήσει επανασχεδιασμός. (Δυστυχώς, ενώ είχε ζητηθεί να ενημερώσουν οι γονείς για τη μη προσέλευση των παιδιών μέχρι τη Τετάρτη 13/5, δεν υπήρξε ανταπόκριση από όλους, με αποτέλεσμα να μην μπορεί να οριστικοποιηθεί η διαδικασία.)

Όσον αφορά τη **διδασκαλία**:

* Οι εκπαιδευτικοί θα προχωρήσουν στην ύλη και δε θα συνεχίσουν τις επαναλήψεις.
* Σε άδεια βρίσκεται η φυσικός κ. Μόσχου για τον Μάιο και θα συνεχίσει τη σύγχρονη διδασκαλία στο webex. Τα υπόλοιπα μαθήματα θα διδαχτούν κανονικά.
* Για πρακτικούς λόγους δεν μπορεί να πραγματοποιηθεί σύγχρονη διδασκαλία για όσους μαθητές δe προσέλθουν. Το υλικό θα ανεβαίνει στο eclass. Θα υπάρξει δυνατότητα επαφής με τους εκπαιδευτικούς μέσω τηλεδιάσκεψης μία φορά την εβδομάδα για επίλυση αποριών, σύμφωνα με το πρόγραμμα που επισυνάπεται.

Υπάρχει **προσωπικό καθαριότητας** όλες τις ώρες λειτουργίας του σχολείου, καθώς και τα προβλεπόμενα υλικά καθαρισμού.

Για την **αποφυγή συνωστισμού**, τα παιδιά θα εισέρχονται στο σχολείο και θα εξέρχονται από διαφορετικό σημείο, ανάλογα με το τμήμα τους. Στα διαλείμματα κάθε υποομάδα θα βρίσκεται σε διαφορετικό σημείο της αυλής.

Το **κυλικείο** δε λειτουργεί, οπότε θα πρέπει τα παιδιά να φέρνουν το κολατσιό τους.

Αυλώνας 16/5/2020

Από το γραφείο